Author: vzor
Company: none

Predkladacia správa

Na pozvanie ministra zahraničných vecí SR Jána Kubiša sa v dňoch 5. - 6. októbra 2006 uskutočnila oficiálna návšteva ministra zahraničných vecí CY Yiorgosa Lillikasa v SR. Táto návšteva sa uskutočnila mesiac pred zverejnením Hodnotiacej správy Európskej komisie o prístupových rozhovoroch EÚ s Tureckom (8.11.2006) a hlavným zámerom návštevy bola prezentácia pozície CY k cypersko-tureckým vzťahom v prostredí EÚ. 

Návšteva ministra ZV CY Yiorgosa Lillikasa v SR bola recipročnou návštevou k návšteve ministra ZV SR Eduarda Kukana na Cypre v dňoch 23. – 24. 06. 2005. 

Návšteva zapadá do kontextu pomerne častých kontaktov našich najvyšších ústavných predstaviteľov v poslednom období - predseda NR SR Pavol Hrušovský uskutočnil oficiálnu návštevu CY (16.-18.09.2004), prezident CY Tassos Papadopoulos navštívil SR 
(28.-30.11.2004) a predseda Poslaneckej snemovne Cyperskej republiky Demetris Christofias navštívil Slovensko (23.-26.10.2005).

Okrem rokovania so svojim rezortným partnerom Jánom Kubišom Yiorgosa Lillikasa prijala aj podpredsedníčka Národnej rady SR Anna Belousovová.